मोहाली में पंजाब क्रिकेट एसोसिएशन स्टेडियम पर खेले गए मैच में मुंबई की टीम ने पंजाब को 7 विकेट से हरा दिया. 157 रनों के लक्ष्य को मुंबई की टीम ने 19 ओवर में हासिल कर लिया.
 लक्ष्य का पीछा करते हुए मुंबई ने मज़बूत शुरुआत की. पहले विकेट के लिए माइकल हसी और लेंडल सिमंस के बीच 68 रन की साझेदारी हुई.
 हालांकि हसी ने इसमें सिर्फ 6 रनों का योगदान दिया. हसी, अक्षर पटेल की गेंद पर बोल्ड हुए.
 उनके बाद अम्बाति रायडु 17 और कप्तान रोहित शर्मा भी 17 रन बनाकर आउट हुए. मुंबई की पारी का आकर्षण लेंडल सिमंस रहे जिन्होंने आईपीएल-7 का पहला शतक जमाया.
 सौ रन बनाकर सिमंस आखिर तक नाबाद रहे.
 इससे पहले टॉस हारकर पंजाब को पहले बल्लेबाज़ी के लिए उतरना पड़ा था.
 पंजाब के सलामी बल्लेबाज़ वीरेंद्र सहवाग ने अपनी टीम को आतिशी शुरुआत दिलाई, लेकिन उनकी पारी 17 रन से आगे नहीं बढ़ पाई. सहवाग रन आउट होकर पवैलियन लौटे.
 इसके बाद दूसरे विकेट के लिए मनन वोहरा और शॉन मार्श के बीच 64 रन की साझेदारी हुई.
 डेविड मिलर की जगह इस मैच में खेल रहे मार्श ने 17 गेंदों पर 30 रन बनाए, वोहरा 36 रन बनाकर आउट हुए. वोहरा को श्रेयश गोपाल ने बोल्ड किया.
 हालांकि मोहाली के दर्शकों को सबसे ज़्यादा निराशा बल्लेबाज़ ग्लेन मैक्सवेल से हुई. टूर्नामेंट में ऑरेंज कैप पहन रहे मैक्सवेल केवल दो रन बनाकर श्रेयश गोपाल का शिकार हो गए.
 पंजाब के लिए सबसे ज़्यादा 39 रन कप्तान जॉर्ज बेली ने बनाए. मुंबई के लिए जसप्रीत बुमरा और श्रेयस गोपान ने 2-2 विकेट झटके.
 
मोहाली में पंजाब क्रिकेट एसोसिएशन स्टेडियम पर खेले गए मैच में मुंबई की टीम ने पंजाब को सात विकेट से हरा दिया. एक सौ सत्तावन रनों के लक्ष्य को मुंबई की टीम ने उन्नीस ओवर में हासिल कर लिया. लक्ष्य का पीछा करते हुए मुंबई ने मज़बूत शुरुआत की. पहले विकेट के लिए माइकल हसी और लेंडल सिमंस के बीच अड़सठ रन की साझेदारी हुई. हालांकि हसी ने इसमें सिर्फ छः रनों का योगदान दिया. हसी, अक्षर पटेल की गेंद पर बोल्ड हुए. उनके बाद अम्बाति रायडु सत्रह और कप्तान रोहित शर्मा भी सत्रह रन बनाकर आउट हुए. मुंबई की पारी का आकर्षण लेंडल सिमंस रहे जिन्होंने आईपीएल-सात का पहला शतक जमाया. सौ रन बनाकर सिमंस आखिर तक नाबाद रहे. इससे पहले टॉस हारकर पंजाब को पहले बल्लेबाज़ी के लिए उतरना पड़ा था. पंजाब के सलामी बल्लेबाज़ वीरेंद्र सहवाग ने अपनी टीम को आतिशी शुरुआत दिलाई, लेकिन उनकी पारी सत्रह रन से आगे नहीं बढ़ पाई. सहवाग रन आउट होकर पवैलियन लौटे. इसके बाद दूसरे विकेट के लिए मनन वोहरा और शॉन मार्श के बीच चौंसठ रन की साझेदारी हुई. डेविड मिलर की जगह इस मैच में खेल रहे मार्श ने सत्रह गेंदों पर तीस रन बनाए, वोहरा छत्तीस रन बनाकर आउट हुए. वोहरा को श्रेयश गोपाल ने बोल्ड किया. हालांकि मोहाली के दर्शकों को सबसे ज़्यादा निराशा बल्लेबाज़ ग्लेन मैक्सवेल से हुई. टूर्नामेंट में ऑरेंज कैप पहन रहे मैक्सवेल केवल दो रन बनाकर श्रेयश गोपाल का शिकार हो गए. पंजाब के लिए सबसे ज़्यादा उनतालीस रन कप्तान जॉर्ज बेली ने बनाए. मुंबई के लिए जसप्रीत बुमरा और श्रेयस गोपान ने दो-दो विकेट झटके.